Nota de premsa

El projecte Arrel de RecerCaixa ja disposa de la base gràfica del futur joc i està en accés obert

El projecte Arrel mostra la documentació gràfica del Circ de Tàrraco

* **La base gràfica del joc seriós Arrel, centrada en el patrimoni arquitectònic del Circ romà de Tarragona, ja està disponible a la plataforma Sketchfab.**
* **El projecte compta amb un equip interdisciplinari liderat per Josep Maria Macias (Institut Català d’Arqueologia Clàssica) i Juan José Ramos (Universitat Autònoma de Barcelona).**
* **“Arrel: aplicació de jocs seriosos en entorns col·laboratius per a la transmissió del patrimoni cultural de Catalunya” és una iniciativa impulsada pel programa RecerCaixa, de l’Obra Social “la Caixa” en col·laboració amb l’Associació Catalana d’Universitats Públiques.**

Des d’avui ja es pot consultar a la plataforma **Sketchfab** la **base gràfica del joc seriós Arrel**, a càrrec de l’ICAC i la UAB i amb la col·laboració de l'ETSA/URV. Centrada en el patrimoni arquitectònic del Circ romà de Tarragona, conté **informació tècnica** d’elements com la capçalera, la graderia, la façana i el Pretori.

En concret, el material es vertebra en tres **models tridimensionals** des dels quals es pot accedir a continguts secundaris:

* Ciutat actual sobreposada al circ: <https://skfb.ly/66Sys>
* Model tridimensional del circ: <https://skfb.ly/66YMw>
* Model pedagògic del circ en època medieval: <https://skfb.ly/6oXAq>

El material reflecteix el **patrimoni arquitectònic** de l'entorn urbà del Circ de Tàrraco des d'un punt de vista **diacrònic i tècnic** i en vol ser un espai de consulta i visualització enllaçat amb la recerca científica més recent.

Sketchfab, el “Youtube dels models 3d”, és una plataforma d'accés obert que s’anirà **actualitzant** amb nova documentació arqueològica. Sketchfab permet *navegar* per

models de realitat virtual, en aquest cas elaborats per la Unitat de Documentació Gràfica de l'ICAC.

L’objectiu d’aquests models no és la recreació infogràfica precisa del circ, sinó la **comprensió arquitectònica i urbanística** de la ciutat actual com a hereva del passat romà. **S’adreça als centres docents** interessats en noves formes d’aprenentatge de la realitat patrimonial en l'espai urbà actual.

La iniciativa s’inscriu, i és el primer pas, del projecte [Arrel. Aplicació de jocs seriosos en entorns col·laboratius per la transmissió del patrimoni cultural de Catalunya](http://www.icac.cat/recerca/projectes-de-recerca/projecte/arrel-aplicacio-de-jocs-seriosos-en-entorns-col%E2%80%A2laboratius-per-la-transmissio-del-patrimoni-cultural-de-catalunya/). Es tracta d’un projecte de l’ICAC i la UAB amb el suport de RecerCaixa, un programa impulsat per Obra Social “la Caixa” amb la col·laboració de l’ACUP. Alhora, s'emmarca en la col·laboració entre l'ICAC i l'ETSA/URV, dins del projecte HAR2015-64392-C4-2P MINECO-Feder, i compta amb el suport tècnic de Leica Geosystems.

**Equip tècnic**

Direcció: Josep Maria Macias (ICAC) i Juan José Ramos (UAB)

Membres: Meritxell Blay (Institut Jaume I de Salou-APLEC), Pau de Solà-Morales (ETSA/URV), Liana Napalkova (UAB), Miquel Àngel Piera (UAB), Josep M. Puche (ICAC), Ivan Fernández (ICAC), Agustí Sobejano (UAB) i Immaculada Teixell (ICAC).

***Peus de foto (a sota)***

1. Ciutat actual sobreposada al circ.

2. Model tridimensional del circ.

3. Model pedagògic del circ en època medieval.

PER A MÉS INFORMACIÓ

**Carme Badia i Puig. Institut Català d’Arqueologia Clàssica**

977 24 91 33 (extensió 230) / cbadia@icac.cat

**Irene Roch. Departament de Comunicació de l’Obra Social ”la Caixa”**

934 046 027 / 669 457 094 / iroch@fundaciolacaixa.es

http://www.lacaixa.es/obrasocial

**Rosario Martínez. Comunicació RecerCaixa**

933 160 912 / 933 160 919 / comunicacio@recercaixa.cat

www.recercaixa.cat

**Octavi López Coronado. Àrea de Comunicació i de Promoció UAB**

Tel. 93 581 3301 / octavi.lopez@uab.cat





